ddrg/super_eurlex huggingface dataset:
ET Euroopa Liidu Teataja C 136/35

Teatis isikutele, rühmitustele ja üksustele, kes on kantud nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõikes 3 sätestatud loetellu

(vt nõukogu 15. juuni 2009. aasta määruse 2009/…/EÜ lisa)

2009/C 136/11

Nõukogu 15. juuni 2009. aasta määruses 2009/…/EÜ loetletud isikutele, rühmitustele ja üksustele teatatakse järgmist:

Euroopa Liidu Nõukogu on kindlaks teinud, et põhjendused asjaomaste isikute, rühmituste või üksuste kandmiseks nende isikute, rühmituste ja üksuste loetellu, kelle suhtes kohaldatakse piiravaid meetmeid, mis on ette nähtud nõukogu 27. detsembri 2001. aasta määrusega (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, (1) on endiselt kehtivad. Sellest tulenevalt on nõukogu otsustanud jätta need isikud, rühmitused ja üksused eespool nimetatud loetellu.

Nõukogu 27. detsembri 2001. aasta määrusega (EÜ) nr 2580/2001 nähakse ette, et kõik asjaomastele isikutele, rühmitustele või üksustele kuuluvad rahalised vahendid, muud finantsvarad ja majandusressursid külmutatakse ning et nende käsutusse ei tohi anda otseselt ega kaudselt rahalisi vahendeid, muid finantsvarasid ega majandusressursse.

Asjaomaste isikute, rühmituste ja üksuste tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mis on loetletud määruse lisas, luba külmutatud rahaliste vahendite kasutamiseks põhivajadusteks või erimakseteks kooskõlas kõnealuse määruse artikli 5 lõikega 2. Pädevate asutuste ajakohastatud loetelu on kättesaadav järgmisel veebiaadressil:

http://ec.europa.eu/comm/external_relations/cfsp/sanctions/measures.htm

Asjaomased isikud, rühmitised või üksused võivad esitada taotluse, et saada nõukogu põhjendused nende jätmise kohta eespool nimetatud loetelusse (välja arvatud juhul, kui põhjendused on neile juba edastatud), järgmisel aadressil:

Council of the European Union (Attn: CP 931 designations) Rue de la Loi 175 1048 Bruxelles/Brussel BELGIQUE/BELGIË

Asjaomased isikud, rühmitused või üksused võivad eespool toodud aadressil igal ajal esitada nõukogule taotluse koos täiendavate dokumentidega, et otsus nende kandmise ja jätmise kohta eespool nimetatud loetelusse läbi vaadataks. Sellised taotlused vaadatakse pärast nende kättesaamist läbi. Sellega seoses juhitakse asjaomaste isikute, rühmituste ja üksuste tähelepanu asjaolule, et nõukogu vaatab nimetatud loetelu korrapäraselt läbi kooskõlas ühise seisukoha 2001/931/ÜVJP artikli 1 lõikega 6. Selleks, et taotlusi käsitletaks järgmise läbivaatamise käigus, tuleb nad esitada kahe kuu jooksul alates käesoleva teatise avaldamisest.

Samuti juhitakse asjaomaste isikute, rühmituste ja üksuste tähelepanu võimalusele vaidlustada nõukogu määrus Euroopa Ühenduste Esimese Astme Kohtus vastavalt Euroopa Ühenduse asutamislepingu artikli 230 lõigetes 4 ja 5 sätestatud tingimustele.

(1) EÜT L 344, 28.12.2001, lk 70.
—

kultuuri, loovuse ja innovatsiooni vahel on ilmne seos, mis annab panuse sotsiaalsesse ja majanduslikku arengusse. Seetõttu on oluline tugevdada kultuuri, eriti kultuuri- ja loomemajanduse panust Euroopa 2020. aasta strateegiasse, et saavutada arukas, jätkusuutlik ja kaasav majanduskasv;
ET Euroopa Liidu Teataja C 108/8

Teatis Hofstadgroepile ja Filipiinide Kommunistlikule Parteile (sealhulgas Uuele Rahvaarmeele), kes on kantud nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõikes 3 sätestatud loetellu (vt nõukogu 22. detsembri 2009. aasta rakendusmääruse (EL) nr 1285/2009 lisa)

2010/C 108/07

Hofstadgroepile ja Filipiinide Kommunistlikule Parteile (sealhulgas Uuele Rahvaarmeele), kes on kantud nõukogu määruses (EL) nr 1285/2009 sätestatud loetellu, tehakse teatavaks alljärgnev teave (1).

Nõukogu 27. detsembri 2001. aasta määrusega (EÜ) nr 2580/2001 nähakse ette, et kõik asjaomastele isikutele, rühmitustele või üksustele kuuluvad rahalised vahendid, (2) muud finantsvarad ja majandusressursid külmutatakse ning et nende käsutusse ei tohi anda otseselt ega kaudselt rahalisi vahendeid, muid finantsvarasid ega majandusressursse.

Nõukogule on esitatud uut teavet, mis on seotud eespool nimetatud rühmituste või üksuste loetelusse kuulumisega. Võttes arvesse uut teavet, on nõukogu põhjendusi vastavalt muutnud.

Asjaomased rühmitused ja üksused võivad esitada taotluse, et saada ajakohastatud nõukogu põhjendused nende jätmise kohta eespool nimetatud loetelusse, järgmisel aadressil:

Council of the European Union (Attn.: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Kõnealune taotlus tuleb esitada kahe nädala jooksul alates käesoleva teatise avaldamisest.

Asjaomased rühmitused ja üksused võivad eespool toodud aadressil igal ajal esitada nõukogule taotluse koos täiendavate dokumentidega, et otsus, mis käsitleb nende kandmist ja jätmist eespool nimetatud loetelusse, läbi vaadataks. Sellised taotlused vaadatakse läbi pärast nende kättesaamist.

Sellega seoses juhitakse asjaomaste rühmituste ja üksuste tähelepanu asjaolule, et nõukogu vaatab nimetatud loetelu korrapäraselt läbi kooskõlas ühise seisukoha 2001/931/ÜVJP artikli 1 lõikega 6 (3). Selleks, et taotlusi käsitletaks järgmise läbivaatamise käigus, tuleb need esitada kahe nädala jooksul alates põhjenduste teatavakstegemise kuupäevast.

Asjaomaste rühmituste ja üksuste tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mis on loetletud määruse lisas, luba külmutatud rahaliste vahendite kasutamiseks põhivajadusteks või erimakseteks kooskõlas kõnealuse määruse artikli 5 lõikega 2. Pädevate asutuste ajakohastatud loetelu on kättesaadav järgmisel veebiaadressil: http://ec.europa.eu/comm/external_relations/cfsp/sanctions/measures.htm

(1) ELT L 346, 23.12.2009, lk 39.

(2) EÜT L 344, 28.12.2001, lk 70.

(3) EÜT L 344, 28.12.2001, lk 93.
1.

Ühises seisukohas 2002/402/ÜVJP (1) kutsutakse ühendust (nüüd liitu) üles külmutama ÜRO Julgeolekunõukogu resolutsioonide 1267(1999) ja 1333(2000) kohaselt koostatud loetelus (mida korrapäraselt ajakohastab ÜRO Julgeolekunõukogu resolutsiooni 1267(1999) alusel moodustatud komitee) nimetatud Osama bin Ladeni, organisatsiooni Al-Qaida, Talibani ja teiste nendega seotud isikute, rühmituste, ettevõtjate ja üksuste rahalised vahendid ja majandusressursid. Nimetatud ÜRO komitee koostatud loetelus on järgmised isikud ja üksused: — Al-Qaida, Taliban ja Osama bin Laden; — Al-Qaida, Talibani ja Osama bin Ladeniga seotud füüsilised või juriidilised isikud, üksused, asutused ja rühmitused ning — nimetatud isikute, üksuste, asutuste ja rühmituste omandis või kontrolli all olevad või neid muul viisil toetavad juriidilised isikud, üksused ja asutused. Teod või tegevus, mis osutavad isiku, rühmituse, ettevõtja või üksuse seotusele Al-Qaida, Talibani ja Osama bin Ladeniga, on järgmised: a) osalemine Al-Qaida, Talibani ja Osama bin Ladeni või nende mis tahes rühmituse, kõrvalrühmituse, nendest eraldunud või nendest tekkinud rühmituse tegude või tegevuse rahastamises, kavandamises, hõlbustamises, ettevalmistamises või elluviimises koos nendega, nende nime all, nende huvides või nende toetuseks; b) relvade ja nendega seotud varustuse tarnimine, müümine või edastamine eespool nimetatuile; c) liikmete värbamine eespool nimetatuile või d) muud neid toetavad teod või tegevus.
ET Euroopa Liidu Teataja C 48/1

Jangara (alias Changara), Thomsen esitatav teatis, kelle suhtes kohaldatakse piiravaid meetmeid, mis on sätestatud ühises seisukohas 2004/161/ÜVJP, mis käsitleb Zimbabwe vastu suunatud piiravaid meetmeid

2010/C 48/01

EUROOPA LIIDU NÕUKOGU

Järgmine teave tehakse teatavaks Jangara (alias Changara), Thomsen, kes esineb nõukogu otsuse 2010/121/CFSP lisas.

Euroopa Liidu Nõukogu on otsustanud, et Jangara (alias Changara), Thomsen tuleks lisada isikute ja üksuste nimekirja, kelle suhtes kohaldatakse piiravaid meetmeid, mis on lisatud ühisele seisukohale 2004/161/ÜVJP, mis käsitleb Zimbabwe vastu suunatud piiravaid meetmeid. Nõukogu otsusega 2010/121/CFSP on seega Jangara (alias Changara), Thomsen lisatud nimekirja, mis on esitatud ühise seisukoha 2004/161/ÜVJP lisas.

Jangara (alias Changara), Thomsen tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mille koduleheküljed on toodud määruse (EÜ) nr 314/2004 II lisas, luba külmutatud rahaliste vahendite kasutamiseks põhivajadusteks või erimakseteks (vt määruse artiklit 7).

Jangara (alias Changara), Thomsen võib esitada nõukogule taotluse koos täiendavate dokumentidega, et otsus tema kandmise kohta eespool nimetatud nimekirja vaadataks üle. Kõik sellised taotlused tuleks saata järgmisel aadressil:

Council of the European Union General Secretariat Rue de la Loi 175 1048 Bruxelles/Brussel BELGIQUE/BELGIË

Samuti juhitakse Jangara (alias Changara), Thomsen tähelepanu võimalusele vaidlustada nõukogu otsus Euroopa Liidu Üldkohtus Euroopa Liidu toimimise lepingu artikli 275 lõikes 2 ning artikli 263 lõigetes 4 ja 6 sätestatud tingimuste kohaselt.
ET Euroopa Liidu Teataja C 289/7

Teatis isikutele, kelle suhtes kohaldatakse nõukogu otsuses 2010/639/ÜVJP ja nõukogu määruses (EÜ) nr 765/2006 sätestatud meetmeid

2010/C 289/06

EUROOPA LIIDU NÕUKOGU

Nõukogu otsuse 2010/639/ÜVJP (1) I–IV lisas ja nõukogu määruse (EÜ) nr 765/2006 (2) I lisas loetletud isikutele tehakse teatavaks järgmine teave.

Euroopa Liidu Nõukogu on määranud kindlaks, et eespool nimetatud lisades esitatud isikud vastavad jätkuvalt kriteeriumidele, mis on sätestatud otsuses 2010/639/ÜVJP ja määruses (EÜ) nr 765/2006, mis käsitleb teatavate Valgevene ametnike vastu suunatud piiravaid meetmeid, ning peaksid seetõttu jääma nimekirja. Samas leppis nõukogu ka kokku, et otsuse 2010/639/ÜVJP II lisas esitatud isikute, välja arvatud Lydia Mihajlovna Yermoshina, ning otsuse 2010/639/ÜVJP III lisas esitatud isikute suhtes kehtivate reisipiirangute peatamist tuleks pikendada 31. oktoobrini 2011.

Asjaomaste isikute tähelepanu juhitakse võimalusele taotleda asjaomase liikmesriigi või asjaomaste liikmesriikide pädevatelt asutustelt, kelle veebisaitide aadressid on toodud määruse (EÜ) nr 765/2006 II lisas, luba külmutatud rahaliste vahendite kasutamiseks põhivajadusteks või erimakseteks (vt määruse artiklit 3).

Asjaomased isikud võivad esitada nõukogule järgmisel aadressil taotluse koos täiendavate dokumentidega, et otsus nende kandmise kohta eespool nimetatud loetelusse vaadataks uuesti läbi:

Council of the European Union General Secretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Asjaomaste isikute tähelepanu juhitakse samuti võimalusele vaidlustada nõukogu otsus Euroopa Liidu Üldkohtus Euroopa Liidu toimimise lepingu artikli 275 lõikes 2 ja artikli 263 lõigetes 4 ja 6 sätestatud tingimuste kohaselt.

(1) ELT L 280, 26.10.2010, lk 18.

(2) ELT L 134, 20.5.2006, lk 1.
ET Euroopa Liidu Teataja C 188/13

Teatis isikutele, rühmitustele ja üksustele, kes on kantud nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõikes 3 sätestatud loetellu

(vt nõukogu 2010. aasta määruse (EL) nr 610/2010 lisa)

2010/C 188/09

Nõukogu 2010. aasta määruses (EL) nr 610/2010 (1) loetletud isikutele, rühmitustele ja üksustele teatatakse järgmist:

Euroopa Liidu Nõukogu on kindlaks teinud, et põhjendused asjaomaste isikute, rühmituste või üksuste kandmiseks nende isikute, rühmituste ja üksuste loetellu, kelle suhtes kohaldatakse piiravaid meetmeid, mis on ette nähtud nõukogu 27. detsembri 2001. aasta määrusega (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks (2), on endiselt kehtivad. Sellest tulenevalt on nõukogu otsustanud jätta need isikud, rühmitused ja üksused eespool nimetatud loetellu.

Määrusega (EÜ) nr 2580/2001 nähakse ette, et kõik asjaomastele isikutele, rühmitustele või üksustele kuuluvad rahalised vahendid, muud finantsvarad ja majandusressursid külmutatakse ning et nende käsutusse ei tohi anda otseselt ega kaudselt rahalisi vahendeid, muid finantsvarasid ega majandusressursse.

Asjaomaste isikute, rühmituste ja üksuste tähelepanu juhitakse võimalusele taotleda asjakohase liikmesriigi või asjakohaste liikmesriikide pädevatelt asutustelt, mis on loetletud määruse lisas, luba külmutatud rahaliste vahendite kasutamiseks põhivajadusteks või erimakseteks kooskõlas kõnealuse määruse artikli 5 lõikega 2. Pädevate asutuste ajakohastatud loetelu on kättesaadav järgmisel veebiaadressil:

http://ec.europa.eu/comm/external_relations/cfsp/sanctions/measures.htm

Asjaomased isikud, rühmitised või üksused võivad esitada taotluse, et saada nõukogu põhjendused nende jätmise kohta eespool nimetatud loetelusse (välja arvatud juhul, kui põhjendused on neile juba edastatud), järgmisel aadressil:

Council of the European Union (Attn: CP 931 designations) Rue de la Loi 175 1048 Bruxelles/Brussel BELGIQUE/BELGIË

Asjaomased isikud, rühmitused või üksused võivad eespool toodud aadressil igal ajal esitada nõukogule taotluse koos täiendavate dokumentidega, et otsus nende kandmise ja jätmise kohta eespool nimetatud loetelusse läbi vaadataks. Sellised taotlused vaadatakse pärast nende kättesaamist läbi. Sellega seoses juhitakse asjaomaste isikute, rühmituste ja üksuste tähelepanu asjaolule, et nõukogu vaatab nimetatud loetelu korrapäraselt läbi kooskõlas ühise seisukoha 2001/931/ÜVJP artikli 1 lõikega 6. Selleks, et taotlusi käsitletaks järgmise läbivaatamise käigus, tuleb nad esitada kahe kuu jooksul alates käesoleva teatise avaldamisest.

Samuti juhitakse asjaomaste isikute, rühmituste ja üksuste tähelepanu võimalusele vaidlustada nõukogu määrus Euroopa Üldkohtus vastavalt Euroopa Liidu toimimise lepingu artikli 263 lõigetes 4 ja 6 sätestatud tingimustele.

(1) ELT L 178, 13.7.2010, lk 1.

(2) EÜT L 344, 28.12.2001, lk 70.
—

tuleks selgesõnaliselt sätestada, et tavade ja vahendite ühtlustamine on eesmärk, mida peaksid taotlema kõik ELi kaubamärgiametid ning et jõupingutusi selles valdkonnas peaks toetama ja soodustama OHIM ja selles protsessis peaks aktiivselt osalema OHIMi haldusnõukogu;
—

tagada keskne koht kasutajale ja analüüsida jätkuvalt kasutajate vajadusi ja profiile, et teha muu hulgas kindlaks eriotstarbelised rakendused ja mehhanismid, sealhulgas need, mis soodustavad interaktiivsust ja võimaldavad kasutajatel veebisaidi arendamisele aktiivselt kaasa aidata, võttes samal ajal vajalikke meetmeid, mis tagavad, et sisu on üles laaditud kooskõlas asjakohaste õigusnormidega; Võimaluse korral peaksid uued Europeana rakendused kasutama avatud vorminguid, et haarata võimalikult suur hulk arendajaid ja hõlbustada Europeana tarkvara osiste asjakohast taaskasutamist ja kohandamist muude kontekstidega;
5.

Järjest suurem arv kolmandaid riike on huvitatud ühisest poliitikast ja vahenditest, mille EL on välja töötatud, et toetada liikmesriike nende erinevate haridussüsteemide ajakohastamisel. Nende vahendite hulka, mis on äratanud erilist tähelepanu, kuuluvad Euroopa ainepunktide ülekande süsteem (ECTS) ja Euroopa kvalifikatsiooniraamistik (EQF). Seetõttu tuleks kõrghariduses lisaks rahvusvahelistele akadeemilistele koostööprogrammidele edasi arendada poliitilist dialoogi mitmete asjast huvitatud partneritega maailmas, eesmärgiga vahetada kogemusi ja häid tavasid, ehitada üles kohalikku suutlikkust ja kasutada positiivset tagasisidet, et parandada ELi poliitikaid.
3.

Nõukogu ja komisjoni 2010. aasta ühises eduaruandes tööprogrammi „Haridus ja koolitus 2010” rakendamise kohta tunnistatakse, et — paljudes riikides reformitakse võtmepädevusi käsitleva raamistiku alusel õppekavasid, seda eriti üldhariduse alal, kuid innovatiivseid lähenemisviise õpetamisele ja õppimisele tuleb töötada välja ja rakendada laiemalt, tagamaks, et elukestva õppe võimalused oleksid kättesaadavad kõigile kodanikele; — eriti on vaja tugevdada neid pädevusi, mida on vaja edasiõppimiseks ja tööturul hakkama saamiseks, mis tihtipeale on omavahel seotud. See tähendab, et võtmepädevustest lähtuvat lähenemisviisi on vaja rakendada ka väljaspool üldharidussüsteemi, st täiskasvanuhariduses ning Kopenhaageni protsessiga seotud kutsehariduse ja -koolituse alal, ning samuti tuleb tagada, et omandatud kõrgharidus vastaks paremini tööturu vajadustele. Samuti tähendab see, et tuleb välja töötada viisid, kuidas hinnata ja tunnistusele kanda töö saamise ja edasiõppimisega seotud valdkonnaüleseid võtmepädevusi, milleks on muu hulgas õppimisvõime, sotsiaalne ja kodanikupädevus, algatusvõime, ettevõtlusmeelsus ning kultuuriteadlikkus ja -pädevus (13). — On vaja välja töötada „ühine keel”, mis oleks sillaks hariduse ja koolituse ning tööturu vahel, et kodanikud ja tööandjad saaksid paremini aru, kuidas pädevused ja õpitulemused on vastavuses tööülesannete ja elukutsetega. See muudaks tulevikus töötajate tööalase ja geograafilise liikuvuse lihtsamaks; — kodanike pädevuste suurendamiseks ja pakkumaks neile paremaid tulevikuväljavaateid, on vaja muuta haridus- ja koolitussüsteemid veelgi avatumaks ja muu maailmaga paremini haakuvaks;
22.

Meeste ja naiste palgaerinevuse põhjuseid on palju ja need on keerukad, kajastades peamiselt soolist diskrimineerimist ning hariduse ja tööturuga seotud ebavõrdsust, näiteks: a) tööturu horisontaalset segregatsiooni: naised on koondunud palju väiksemasse hulka sektoritesse ja kutsealadele, kus üldjuhul on väiksem palk ja mis on vähem väärtustatud (20); b) tööturu vertikaalset segregatsiooni: naised töötavad üldjuhul vähem tasustatud ametikohtadel, nende töökohakindlus on väiksem ning nende tööalase edenemise ees on rohkem takistusi; c) raskusi töö-, pere- ja eraelu ühitamisel ning pere ja koduga seotud kohustuste ebavõrdset jaotust, mis viib selleni, et rohkem naisi töötab osalise tööajaga ning nende karjääris tekivad korduvalt pausid; d) läbipaistmatust tasustamisel ja e) sooliste stereotüüpide mõju, mis avaldub haridus- ja kutsekoolitusvalikutes ning kvalifikatsioonide hindamises ja ametikohtade klassifitseerimises.
2.

spordil on oluline koht paljude ELi kodanike elus ning see täidab tugevat sotsiaalset rolli, millel on suur potentsiaal edendada sotsiaalset kaasamist spordis ja spordi kaudu, mis tähendab, et spordis osalemine või füüsiline tegevus aitab mitmel viisil kaasa ühiskonda kaasamisele; seejuures on spordis osalemine kombinatsioon kontseptsioonist „sport kõigile”, võrdsest juurdepääsust spordile, võrdsetest võimalustest spordis ning erinevatest nõudlusel põhinevatest spordivõimalustest ja spordirajatistest, ning seejuures sotsiaalne kaasamine spordi kaudu hõlmab kaasavat osalemist ühiskonnas, kogukonna arengut ja tugevamat sotsiaalset ühtekuuluvust;
—

et see on oluline heaks koostööks noortevaldkonna ja kultuurivaldkonna vahel;
3.

nõukogu 27. novembri 2009. aasta resolutsiooni Euroopa noortevaldkonnas tehtava koostöö uuendatud raamistiku kohta, (7) milles tunnistatakse, et noorte naiste ja meeste ühiskondliku ja kutsealase integratsiooni edendamine on oluline selleks, et saavutada majanduskasvu ja tööhõivet käsitleva Euroopa strateegia eesmärgid, soodustades samal ajal isiklikku eneseteostust, sotsiaalset ühtekuuluvust ja kodanikuaktiivsust. On erakordselt oluline luua kõigile noortele naistele ja meestele võimalused oma potentsiaali kasutamiseks parimal viisil. Resolutsioonis kutsutakse seega üles tegema konkreetseid algatusi noortevaldkonnas – st spetsiaalselt noortele suunatud poliitika ja meetmed valdkondades nagu mitteformaalne õppimine, osalemine, vabatahtlik tegevus, noorsootöö, liikuvus ja teavitamine, sotsiaalne kaasatus, kultuur ja tervis. Resolutsioonis kutsutakse samuti üles tegema integreerivaid algatusi, st valdkondadevahelise lähenemisviisi kasutamist võimaldavaid algatusi noortepoliitika ja muude asjakohaste poliitikavaldkondade vahel;
B.

tugevdama hariduse, koolituse, majanduse, tööhõive ja kultuuri vahelisi seoseid: 1. julgustades sotsiaal-, haridus- ja noorteasutustes toimuvat kultuuritegevust eelkõige loomeinimeste ja kultuuriasutuste osalemise kaudu, et arendada kultuurilisi ja kultuuridevahelisi oskusi ning stimuleerida loomingulist ja innovaatilist potentsiaali eelkõige laste ja noorte seas; 2. tunnustades kultuurivahenduse (3) tähtsust kultuuris osalemises ning vajadust korraldada sel eesmärgil koolitusi ning suurendada osalejate professionaalsust; 3. edendades kultuurisektoris omandatud oskuste väärtustamist, et soodustada integreerumist tööturule ja ühiskondlikku ellu; 4. viies ellu poliitikat, mille eesmärk on edendada meediaoskusi ja infotehnoloogilist pädevust, õpetada haavatavaid, vaesuses elavaid või sotsiaalselt tõrjutud rühmi kasutama uusi info- ja kommunikatsioonitehnoloogiaid, mis lihtsustavad juurdepääsu kultuurile ning arendavad kultuurilist eneseväljendust ja kunstilist loomingut; 5. suurendada kultuuri-, sotsiaal-, majandus-, haridus- ja noorsoovaldkonna esindajate teadlikkust vaesuses elavate või sotsiaalselt tõrjutud inimeste, kultuuridevahelise dialoogi, kultuuri kui sotsiaalse kaasamise vahendi ning kultuuri ühiskondliku mõõtme suhtes,
—

tagama, et filmipärandi säilitamine on täielikult nende riikliku või piirkondliku filmipoliitika osa, eelkõige selleks, et: a) luua nende nii analoog- kui digitaalkandjatel hoitavat riikliku filmipärandit käsitlev pikaajaline strateegia; b) võtta nende digitaalsele kinole üleminekut edendavate poliitikate rakendamisel arvesse filmipärandi säilitamisega tegelevate asutuste kinosid ja muid pärandfilmidele spetsialiseerunud kinosid; c) tagada, et riiklike või piirkondlike fondide poolt toetatud filmid hoiustatakse filmipärandi säilitamisega tegelevas asutuses ja toetada võimaluse korral kogu filmipärandiga seotud materjali hoiustamist; d) tagada, et intellektuaalomandi õigusi austades, ilma et see piiraks õiguste valdajate õiglast tasu ning sekkumata filmi tavapärasesse kasutamisse, oleks filmipärandi säilitamisega tegelevatel asutustel piisavad õigused riiklike ja piirkondlike fondide poolt toetatavate filmide ja nendega seotud materjalide säilitamiseks ning kultuurilisel ja mittekaubanduslikul eesmärgil kasutamiseks, võimaldades neil näiteks: — näidata filmi avalikult oma ruumides ja/või; — kopeerida filmi säilitamise eesmärgil mis tahes andmekandjale ja/või; — taastada materjali ja/või; — kasutada materjali näitustel ja/või; — võimaldada teadlastel tutvuda materjaliga turvalise internetiühenduse kaudu ja/või; — kasutada hariduslikel eesmärkidel materjali digiteeritud katkendeid ja/või; — juurdepääsu katkenditele või isegi kogu materjalile selliste sidusate kultuurilise sisuga avalike juurdepääsuplatvormide kaudu nagu Europeana (6) ja selle partnerprojektid või riiklike kultuuriasutuste veebisaidid;
—

kinode digiteerimine pakub Euroopa kinole enneolematuid võimalusi, kuid võib põhjustada turu ümberkorraldamist, millel on ebaproportsionaalne mõju eespool osutatud kinodele, vähendades seeläbi näidatavate filmide mitmekesisust ja elanikkonna teatava osa juurdepääsu filmitoodangule. Üleminek võib kahjustada ka sotsiaalset ühtekuuluvust, kuna teatavates piirkondades on kinodel elanikkonna jaoks oluline roll teabevahetus- ja kohtumispaikadena. Samuti võib see kaasa tuua sotsiaalseid kulusid, eelkõige tehnilise tööstuse ja filmide projitseerimisega seotud töökohtade osas;